Video:- Honorable Gudaje Yaga MoTocin Dino Milaye Ya Rikice -
LabaraiVideos
By Hausa Newspapers	 Last updated Jul 8, 2019
Dan majalisa mai wakiltar mazabar Kazaure, Roni da yan kwashi, Muhammad Gudaji Kazaure ya bayyana kidimewarsa yayin da yaga tarin motocin alfarma da Sanata Dino Melaye ya tara a gidansa, kuma dukkaninsu na hawa ne.
Gudaji ya kai ma Dino Melaye ziyarar ta’ziyya bisa mutuwar mahaifiyarsa, indsa yaje gidansa domin ya jajanta masa, daga bisani kuma ya leka garejin motocin Dino don game ma idanunsa.
Shi dai Dino mutum ne da yayi kaurin suna wajen hawa manya manyan motocin alfarma, inda ya bayyana cewa shi mutum ne mai sha’awar motocin alfarma, kamar dai yadda Hausawa ke cewa shan koko daukan rai.
Kalli Video A Nan:-
Download Sababin Fina Finan Algaita
Sai dai cikin wasa da raha, Gudaji ya gargadi Dino kan me zai fada ma Allah a gobe kiyama game da mallakar wadannan motoci, yayin da dubun dubatan jama’an da yake wakilta suke cikin matsanancin talauci.?
Gudaji yace idan da shine sayar da motocin zai yi duka ya saya ma jama’ansa abinci, domin kuwa a cewarsa talakawa ne a gabansa, kuma idan da yana da naira miliyan dari, toh zai kashe ma talakawa miliya tamanin.
A lokacin da ya kirga tafka tafkan motocin alfarma guda goma sha daya sai yace “Wallahi Allah zai tambayeka, ba zan iya barci ba idan ni na mallaki motocin nan, zama zan yi inyi ta tunani, watakilama na zare gaba daya saboda ban san me zan fada ma Allah ba.” Inji shi
Daga karshe ya shawarci Dino Melaye daya more a duniya, idan ya mutu shikenan, Dino ya amsa da cewa da mai rai ake yi dama.
Raba Masaurautun Kano, Koda Dadi Ko Ba Dadi Ana Nan A Tayi
Music Olamide Oil And Gas